b'\n_START_ARTICLE_\nSay (departementti)\n_START_PARAGRAPH_\nSay on departementti Nigerin Tillab\xc3\xa9rin alueella. Se sijaitsee Sahelin vy\xc3\xb6hykkeell\xc3\xa4 Nigerjoen varrella. Departementin pinta-ala on 14\xc2\xa0430 neli\xc3\xb6kilometri\xc3\xa4. Asukkaita on 307\xc2\xa0600 henke\xc3\xa4 (vuonna 2010, arvio)._NEWLINE_Departementti rajoittuu id\xc3\xa4ss\xc3\xa4 Tillab\xc3\xa9rin alueen Kollon departementtiin, kaakossa Dosson alueen Boboyen departementtiin sek\xc3\xa4 Beniniin, l\xc3\xa4nness\xc3\xa4 Burkina Fasoon ja pohjoisessa T\xc3\xa9ran departementtiin. Hallinnollinen keskus on Sayn kaupunki. Lis\xc3\xa4ksi siihen kuuluu kolme maalaiskuntaa: Ouro Gu\xc3\xa9l\xc3\xa9djo, Tamou ja Torodi. T\xc3\xa4rkein elinkeino on osittain keinokasteluun perustuva maanviljely (hirssi, durra, riisi).'